ભોજન શરૂ થયા પહેલા કુબેરે દેવતાઓને પોતાનો ભવ્ય મહેલ બતાવ્યો. એ દરમિયાન ગણેશજીએ ભોજનની ઈચ્છા વ્યક્ત કરતાં ભોજન પીરસાયું. ગણપતિ તો ફટાફટ બધું જ ભોજન આરોગી ગયા, પણ તેમની ભૂખ સંતોષાતી નહોતી એટલે કુબેરે ફરી ભોજન બનાવવાનો આદેશ આપ્યો પણ ગણેશજીને એટલી ભૂખ લાગી હતી કે તેઓ ભોજન બનાવવાની રાહ જોઈ શક્યા નહીં અને રસોડામાં જઈને કાચું ભોજન ખાવા લાગ્યા. રસોડામાં રાખેલી બધી સામગ્રી સમાપ્ત થઈ ગઈ.